Ե՛վ Արմենակ Մանուկյանի գրքում եղած անունների, ե՛ւ Մարդու իրավունքների հանձնաժողովի հրապարակած, ե՛ւ մեր ձեռքի տակ եղած ցուցակների համադրմամբ` մեր կողմից լրացված ցանկը նույնպես լիարժեք համարել չի կարելի: Այդ ցանկը շարունակում է թերի մնալ եւ թերի կմնա այնքան ժամանակ, քանի դեռ ԱԱԾ-ն հրաժարվում է այլախոհներին առնչվող տեղեկություններ տրամադրել հասարակությանը: Եթե ԱԱԾ- ն նույնպես չունի ցանկի ամբողջական տարբերակը, ինչը չի բացառվում, ապա կարող էին շահագրգիռ կազմակերպությունների ու անձանց հետ համագործակցելով` քիչ թե շատ ամբողջական տեսքի բերել ու հրապարակել: Սրանից ոչ ոք չէր տուժի: Ի դեպ, չէր տուժի նաեւ ԱԱԾ-ն: Ավելին, կլրացվեր մեր նորագույն պատմության բազմաթիվ բացթողումներից մեկը: